b'\n_START_ARTICLE_\nScientizmas\n_START_PARAGRAPH_\nScientizmas (lot. scientia \xe2\x80\x9emokslo \xc5\xbeinios\xe2\x80\x9c, \xe2\x80\x9emokslas\xe2\x80\x9c\xc2\xa0\xe2\x80\x93 \xc5\xa1is \xc5\xbeodis, tik\xc4\x97tina, ide. *skei- vedinys \xe2\x80\x9eskirti, dalinti, kirsti\xe2\x80\x9c)\xc2\xa0\xe2\x80\x93 filosofin\xc4\x97 nuostata, kad \xc4\xaf visus prasmingus klausimus galima atsakyti pasitelkiant mokslinius metodus. Scientizmas paremtas pozityvistine mokslini\xc5\xb3 metod\xc5\xb3 samprata, tod\xc4\x97l da\xc5\xbenai tapatinamas su pozityvizmu ir radikaliomis jo atmainomis. Teiginiai, kuri\xc5\xb3 negalima pagr\xc4\xafsti moksliniais metodais, pvz., susij\xc4\x99 su religija ar metafizika, scientist\xc5\xb3 laikomi beprasmiais._NEWLINE_Scientizmas taip pat siejamas su reikalavimu taikyti mokslinius metodus kone visose vie\xc5\xa1ojo gyvenimo srityse, ypa\xc4\x8d politikoje. Taip scientistai paneigia, kad esama ka\xc5\xbeko nepa\xc5\xbeinaus mokslui ir kad esama \xc5\xbemogaus veiklos r\xc5\xab\xc5\xa1i\xc5\xb3, kuriose ne\xc4\xafmanoma s\xc4\x97kmingai taikyti mokslo \xc5\xbeini\xc5\xb3. Vos tik atsiradus scientizmo s\xc4\x85vokai, ji imta vartoti neigiamame kontekste, vis\xc5\xb3 pirma d\xc4\x97l to, kad scientizmas laikytas tam tikra redukcionizmo atmaina ir pateikia susiaurint\xc4\x85 pasaul\xc4\x97vaizd\xc4\xaf. Kita vertus, toks neigiamas po\xc5\xbei\xc5\xabris \xc4\xaf scientizm\xc4\x85 laikomas ir bandymu gintis nuo mokslu pagr\xc4\xafstos kritikos._NEWLINE_Scientizmas da\xc5\xbeniausiai pasirei\xc5\xa1kia kaip fizikalizmas ir biologizmas. Kitos redukcionizmo formos\xc2\xa0\xe2\x80\x93 psichologizmas, sociologizmas ir ekonomizmas._NEWLINE_Pers\xc5\xb3 eruditas, metafizikas Sajedas Hoseinas Nasras pabr\xc4\x97\xc5\xbeia, kad Vakaruose daugelis \xc5\xbemoni\xc5\xb3 \xc5\xa1iuolaikinio mokslo ideologij\xc4\x85 priima ne kaip \xe2\x80\x9epaprast\xc4\x85 eilin\xc4\xaf moksl\xc4\x85\xe2\x80\x9c, bet kaip pakait\xc4\x85 religijai._NEWLINE_Austr\xc5\xb3 filosofas Polas Fejerbendas moksl\xc4\x85 apib\xc5\xabdina kaip \xe2\x80\x9ei\xc5\xa1 esm\xc4\x97s anarchi\xc5\xa1k\xc4\x85 sumanym\xc4\x85\xe2\x80\x9c ir teigia, kad mokslas n\xc4\x97ra vertas i\xc5\xa1skirtinio monopolio \xe2\x80\x9eu\xc5\xbesiimti \xc5\xbeiniomis\xe2\x80\x9c, be to, mokslininkai niekada nebuvo atskiros, siaurai apsibr\xc4\x97\xc5\xbetos tradicijos dalimi. Jis vaizduoja \xc5\xa1iuolaikin\xc4\xaf mokslin\xc4\xaf \xc5\xa1vietim\xc4\x85 kaip \xc5\xa1velni\xc4\x85 indoktrinacijos form\xc4\x85, kuri taikosi \xe2\x80\x9emokslo istorij\xc4\x85 paversti nuobodesne, paprastesne, vienodesne, \xe2\x80\x9eobjektyvesne\xe2\x80\x9c ir labiau pritaikoma grie\xc5\xbetoms ir nekintan\xc4\x8dioms taisykl\xc4\x97ms\xe2\x80\x9c.\n_START_SECTION_\nPavyzd\xc5\xbeiai\n_START_PARAGRAPH_\nPasak biologo Ulricho Ku\xc4\x8deros, gamtos moksl\xc5\xb3 atstovai remiasi \xe2\x80\x9ei\xc5\xa1tisu technologi\xc5\xa1kai pritaikomu ir patikimu \xc5\xbeini\xc5\xb3 lobynu\xe2\x80\x9c. Tuo tarpu humanitarini\xc5\xb3 arba, jo teigimu, \xe2\x80\x9everbalini\xc5\xb3\xe2\x80\x9c moksl\xc5\xb3 atstovai kuria tik \xe2\x80\x9etretin\xc4\x99 literat\xc5\xabr\xc4\x85\xe2\x80\x9c. Atsakydamas kritikams, U. Ku\xc4\x8dera pa\xc5\xbeymi tai, kad \xe2\x80\x9em\xc4\x85stymas yra biologinis procesas, o supratimas\xc2\xa0\xe2\x80\x93 jo produktas\xe2\x80\x9c. Savo knygoje U. Ku\xc4\x8dera pakartoja scientistin\xc4\x99 nuostat\xc4\x85: \xe2\x80\x9eRealiniuose moksluose vyksta \xc4\xafrodoma \xc5\xbeini\xc5\xb3 pa\xc5\xbeanga, grind\xc5\xbeiama objektyviais duomenimis, faktais ir teorij\xc5\xb3 k\xc5\xabrimu; o humanitarini\xc5\xb3 \xe2\x80\x9emoksl\xc5\xb3\xe2\x80\x9c atstovai u\xc5\xbesiima tik subjektyviomis spekuliacijomis, neretai stokojan\xc4\x8diomis faktinio pagrindo.\xe2\x80\x9c'